Jonges bewaar erfenis | Netwerk24
Jonges bewaar erfenis
Deur Helena Barnard 27 November 2019 06:00
Meer as 40 kinders van die Rocco Knobel-Voortrekker­kommando en die D.S. Jacobs-landsdiensklub het Saterdag (23/11) die bloedige Noord-Kaapse son trotseer en onder meer indringerbome, onkruid en bossies by die Magers­fontein-burgermonument getem.
Ada Rheeder van die landsdiensklub vertel dat die leerlinge jaarliks in Mei by die monument skoonmaak, en dat Saterdag se skoonmaakprojek hul arbeidstaak is.
Volgens haar het lede van die klub vier liefdes in gemeen: die natuur, arbeid, hul medemens en die Skepper.
“Ons liefde vir arbeid help om te onderhou en bewaar,” sê sy.
Koos Pieters van die Rocco Knobel-Voortrekkerkommando sê ongeveer 35 van sy lede – van gr. 1 tot gr. 12 – is by die projek betrokke.
“Dit gaan oor skoonmaak en instandhouding, maar ook oor erfenisbewaring en kultuurverbintenis,” sê hy.